O‘zbekistonda 400 mingdan ziyod oilaga budjetdan bir martalik moddiy yordam ko‘rsatiladi

Prezident farmonga ko‘ra, «Saxovat va ko‘mak» umumxalq harakatini yanada kuchaytirish maqsadida hamda Qurbon hayiti bayrami munosabati bilan O‘zbekiston Respublikasi Mahalla va oilani qo‘llab-quvvatlash vazirligi va hududlarni kompleks ijtimoiy-iqtisodiy rivojlantirish bo‘yicha mutasaddi idoralar tomonidan shakllantirilgan moddiy yordam va ko‘makka muhtoj oilalarning ro‘yxatlari («temir daftar»)ga kiritilgan va a'zolari 1,7 million nafardan ortiq bo‘lgan 400 mingdan ko‘proq oilalarga O‘zbekiston Respublikasining respublika budjetidan bir martalik moddiy yordam ko‘rsatilishi belgilanmoqda.
Bir martalik moddiy yordam pullarini ehtiyojmand va ko‘makka muhtoj oilalar ro‘yxatlariga kiritilgan oilalarga 2020 yil 15 avgustga qadar yetkaziladi.
Prezident farmonida belgilanishicha, koronavirus pandemiyasi oqibatlarini yumshatish maqsadida hamda Qurbon hayiti bayrami munosabati bilan O‘zbekiston Respublikasining respublika budjetidan:
O‘zbekiston musulmonlari idorasi huzuridagi «Vaqf» xayriya jamoat fondiga 150 milliard so‘m mablag‘ ajratilmoqda.